Diari Oficial de la Generalitat Valenciana


Sumari del DOGV 4209, del 13-03-2002 (2002/2451)

RESOLUCIÓ 5 de març de 2002, de la Conselleria de Benestar Social, per la qual es dóna publicitat als crèdits que han de finançar les ajudes per al programa de mesures judicials de menors en medi obert, convocades mitjançant l'Ordre de 26 de novembre de 2001, per la qual es regulen i convoquen ajudes dirigides al sosteniment dels distints programes i serveis especialitzats d'intervenció i d'atenció a famílies, menors i adopcions per a l'exercici 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2451


Data del document
:   05-03-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * delinqüència juvenil
    * jurisdicció de menors
    * família
    * servei social
    * suport econòmic
    * ajuda pública

RESOLUCIÓ 5 de març de 2002, de la Conselleria de Benestar Social, per la qual es dóna publicitat als crèdits que han de finançar les ajudes per al programa de mesures judicials de menors en medi obert, convocades mitjançant l'Ordre de 26 de novembre de 2001, per la qual es regulen i convoquen ajudes dirigides al sosteniment dels distints programes i serveis especialitzats d'intervenció i d'atenció a famílies, menors i adopcions per a l'exercici 2002. [2002/X2451]
  
L'Ordre de 26 de novembre de 2001, publicada en el Diari Oficial de la Generalitat Valenciana núm. 4.146, de data 12 de desembre de 2001, va ser tramitada d'acord amb allò disposat en l'Ordre 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot quedant condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació d'allò que estableix la disposició addicional primera de l'esmentada ordre, i d'acord amb allò regulat en l'article 47.11 del text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, correspon donar publicitat als crèdits i a les línies de subvenció destinades al finançament de les ajudes per al programa de mesures judicials de menors en medi obert, regulades i convocades per l'Ordre de 26 de novembre de 2001.
  
Per tot això, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana i en el Decret 138/2000, de 12 de setembre, que aprova el Reglament Orgànic i Funcional de la Conselleria de Benestar Social, modificat pel Decret 212/2000, de 18 de desembre, del Govern Valencià, resolc:
  
Primer
  
Donar publicitat dels crèdits pressupostaris i la línia de subvenció destinada a finançar les ajudes regulades en l'Ordre de 26 de novembre de 2001, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i serveis especialitzats d'intervenció i d'atenció a famílies, menors i adopció per a l'exercici 2002 (DOGV núm. 4.146 de 12 de desembre de 2001), que s'indiquen tot seguit, a càrrec del programa pressupostari 29.59.172.85 Família, Menor i Adopcions.
  
Denominació: Mesures judicials de menors en medi obert.
  
Projecte: T2194
  
Consignació pressupostària: 1.074.192,07 euros
  
Procedència i quantia dels fons:
  
Propis condicionats: 324.390,00 euros
  
Propis no condicionats: 425.412,07 euros
  
Externa: Ministeri Treball i Afers Socials: 324.390,00 euros
  
Segon
  
El règim de lliuraments serà el que estableix l'article 33, apartat c, de la Llei 10/2001, de 27 de desembre, de Pressupostos de la Generalitat Valenciana per a l'any 2002, que és el següent: les ajudes per a l'execució de les mesures imposades pels jutges de menors per al seu compliment en medi obert, que no supose internament, podran lliurar-se immediatament, una vegada concedides, fins al 60% del seu import; el 40% restant es lliurarà després de l'aportació i la comprovació de la documentació justificativa, de l'efectiva i de la correcta aplicació, almenys, del 75% de l'import inicialment anticipat.
  
Així mateix, d'acord amb allò disposat en l'art. 43, apartat 5, de l'Ordre de 26 de novembre de 2001, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i serveis especialitzats d'intervenció i d'atenció a famílies, menor i adopció, per a l'exercici 2002, la subvenció concedida que incloga el període comprés entre l'1 de gener i el 30 de setembre, s'haurà d'haver justificat, com a màxim el 31 d'octubre de 2002, i no es podran presentar justificacions de despesa efectuada en l'exercici de l'any 2002, amb posterioritat al 31 de gener de l'any 2003.
  
Tercer
  
Els crèdits publicats tenen el caràcter de màxims, i no es podran concedir subvencions una vegada esgotat aquests, circumstància aquesta que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.